Ericu950/Stoicheia-meter-silver huggingface dataset:
οὐ μόνον τοῖς νέοις ἀλλὰ καὶ τοῖς πλείστοις τοῦ ἔθνους τὸν ἑαυτοῦ θάνατον γενναιότητος ὑπόδειγμα καὶ μνημόσυνον ἀρετῆς καταλέλοιπε .
καὶ οἱ ἑπτὰ δὲ ἐν τοῖς ἀναγραφέντες ἀδελφοὶ , οὓς μάστιξι καὶ νευραῖς ᾐκίσατο Ἀντίοχος ἐμμένοντας τῇ θεοσεβείᾳ , δυνήσονται παράδειγμα κάλλιστον εἶναι ῥωμαλέου μαρτυρίου παντὶ λογισαμένῳ ἂν , εἰ μέλλει παιδαρίων εἶναι ἐλάττων , οὐ καθ ἕνα μόνον βασάνους ὑπομεινάντων ἀλλὰ καὶ τῷ τὴν αἰκίαν τῶν ἀδελφῶν τεθεωρηκέναι παράστημα εὔτονον εὐσεβείας ἐπιδειξαμένων .
ἀφ ὧν εἷς γενόμενος , ὡς ἡ γραφὴ ὠνόμασε , προήγορος εἶπε πρὸς τὸν τύραννον ·
τί μέλλεις ἐρωτᾶν καὶ μανθάνειν ;
ἕτοιμοι γὰρ ἀποθνῄσκειν ἐσμὲν ἢ παραβαίνειν τοὺς πατρίους νόμους .
τί δὲ δεῖ λέγειν , ὁποῖα ὑπέμειναν τηγάνων καὶ λεβήτων ἐκπυρουμένων , ἵνα ἐν αὐτοῖς βασανισθῶσι προπαθόντες ἕκαστος διάφορα ;
ὁ γὰρ ὀνομασθεὶς αὐτῶν προήγορος ἐγλωσσοτομήθη πρῶτον ·
εἶτα περιεσκυθίσθη τὴν κεφαλὴν , καὶ οὕτως ἤνεγκε τὸν περισκυθισμὸν ὡς ἄλλοι τὴν διὰ τὸν θεῖον νόμον περιτομὴν , νομίζων καὶ ἐν τούτῳ πληροῦν λόγον διαθήκης θεοῦ 0 .
καὶ οὐκ ἀρκεσθείς γε τούτοις ὁ Ἀντίοχος ἠκρωτηρίασεν αὐτὸν τῶν λοιπῶν ἀδελφῶν καὶ τῆς μητρὸς συνορώντων τῇ θέᾳ κολάζων τοὺς ἀδελφοὺς καὶ τὴν μητέρα καὶ οἰόμενος τὴν πρόθεσιν αὐτῶν διὰ τῶν οὕτω νομιζομένων φοβερῶν κινήσειν .
οὕτως δὴ ὁ Ἀντίοχος τούτοις μὴ ἀρκεσθεὶς ἄχρηστον ὡς πρὸς τὴν τοῦ σώματος κατασκευὴν γενόμενον δι ὧν πρῶτον ἐκόλασεν ἐκέλευσε τῇ ἐν τοῖς τηγάνοις καὶ τοῖς λέβησι πυρᾷ προσάγειν ἔμπνουν καὶ τηγανίζειν αὐτόν .
ὡς δὲ ἡ ἀτμὶς ἀνεδίδοτο ὑπὸ τῆς ὠμότητος τοῦ τυράννου ὀπτωμένων τῶν τοῦ γενναιοτάτου ἀθλητοῦ τῆς εὐσεβείας σαρκῶν , οἱ λοιποὶ παρεκάλουν ἀλλήλους σὺν τῇ μητρὶ γενναίως τελευτᾶν παραμυθούμενοι ἑαυτοὺς τῷ λογισμῷ τοῦ ἐφορᾶν ταῦτα τὸν θεόν ·
ἤρκει γὰρ αὐτοῖς εἰς ὑπομονὴν ἡ πειθὼ τοῦ παρεῖναι τοῖς ὑπομένουσι τὸν τοῦ θεοῦ ὀφθαλμόν ·
καὶ παρεκάλει αὐτοὺς ὁ ἀγωνοθέτης τῶν τῆς εὐσεβείας ἀθλητῶν , παρακαλούμενος καὶ , ἵν οὕτως ὀνομάσω , εὐφραινόμενος ἐπὶ τοῖς κατεξανισταμένοις τῶν τηλικούτων πόνων .
εὔκαιρον δ ἂν εἴη καὶ ἡμᾶς ἐν τοιούτοις γενομένους εἰπεῖν τοὺς ἐκείνων λόγους πρὸς ἑαυτοὺς τοῦτον ἔχοντας τὸν τρόπον οὕτως ·
κύριος ὁ θεὸς ἐφορᾷ καὶ ταῖς ἀληθείαις ἐφ ἡμῖν παρακαλεῖται .
τοῦ πρώτου τοῦτον τὸν τρόπον δοκιμασθέντος , ὡς δοκιμάζεται χρυσὸς ἐν χωνευτηρίῳ , ὁ δεύτερος ἐπὶ τὸν ἐμπαιγμὸν ἤγετο ·
οὗ τὸ δέρμα σὺν ταῖς θριξὶ περισύραντες οἱ διάκονοι τῆς τυραννικῆς ὠμότητος ἐπὶ μετάνοιαν ἐκάλουν τὸν πεπονθότα ἐπερωτῶντες , εἰ φάγεται τῶν εἰδωλοθύτων πρὶν τιμωρηθῆναι τὸ σῶμα κατὰ μέλος αὐτῷ .
ὡς δ ἠρνήσατο τὴν μετάνοιαν , ἐπὶ τὴν ἑξῆς ἤχθη βάσανον τηρῶν τὴν ἔνστασιν μέχρι τῆς ἐσχάτης ἀναπνοῆς .
μηδαμῶς γὰρ θραυσθεὶς μη δὲ ἐνδοὺς πρὸς τοὺς πόνους ταῦτα εἶπε πρὸς τὸν ἀσεβῆ ·
σὺ μᾶλλον , ἀλάστορ , ἐκ τοῦ παρόντος ἡμᾶς ζῆν ἀπολύεις , ὁ δὲ τοῦ κόσμου βασιλεὺς ἀποθανόντας ἡμᾶς ὑπὲρ τῶν αὐτοῦ νόμων εἰς αἰώνιον ἀναβίωσιν ζωῆς ἀναστήσει .
καὶ ὁ τρίτος δὲ ἐν οὐδενὶ τὰς ἀλγηδόνας τιθέμενος καὶ διὰ τὴν πρὸς τὸν θεὸν ἀγάπην καταπατῶν αὐτὰς τὴν γλῶσσαν αἰτηθεὶς ταχέως προέβαλε καὶ τὰς χεῖρας εὐθαρσῶς προέτεινεν εἶπε τε ·
διὰ τοὺς τοῦ θεοῦ νόμους ταῦτα καταλιπὼν ἐλπίζω αὐτὰ ἀπὸ θεοῦ κομίσασθαι τοιαῦτα , οἷα ἂν ἀποδῴη θεὸς τοῖς τῆς εἰς αὐτὸν εὐσεβείας ἀθληταῖς .
ὡσαύτως δὲ καὶ ὁ τέταρτος ἐβασανίζετο τὰς αἰκίας φέρων καὶ λέγων ὅτι ·
αἱρετὸν μεταλλάσσοντας ἀπ ἀνθρώπων τὰς ἀπὸ τοῦ θεοῦ προσδοκᾶν ἐλπίδας καὶ ὑπ αὐτοῦ ἀναστήσεσθαι ἀνάστασιν , ἣν οὐκ ἀναστήσεται ὁ τύραννος 0 ·
οὐ γὰρ εἰς ζωὴν ἀλλὰ εἰς ὀνειδισμὸν καὶ εἰς αἰσχύνην αἰώνιον ἀναστήσεται .
ἑξῆς τὸν πέμπτον ᾐκίσατο , ὃς ἐνιδὼν τῷ Ἀντιόχῳ ὠνείδισεν αὐτῷ τὸ φθαρτὸν μὴ κολούων αὐτοῦ τὴν ὑπερηφανίαν , νομίζοντος μεγάλην εἶναι ἐξουσίαν τὴν ἐν ὀλίγαις ἡμέραις τυραννίδα .
ἔφασκε δὲ καὶ ἐν τούτοις ὢν τὸ ἔθνος μὴ καταλελεῖφθαι ὑπὸ θεοῦ τοῦ ὅσον οὐδέπω τὸν Ἀντίοχον καὶ τὸ σπέρμα αὐτοῦ βασανίσοντος .
μετὰ τοῦτον ὁ ἕκτος πρὸς τῷ ἀποθνῄσκειν γενόμενος μὴ πλανῶ , εἶπεν ·
ἡμεῖς ὑπὲρ ἡμετέρων ἁμαρτημάτων δίκας τίνοντες , ἵν ἐν τοῖς πόνοις καθαρισθῶμεν , ἑκουσίως ταῦτα πάσχομεν .
ἔλεγέ τε αὐτῷ , ὡς ἄρα οὐ χρὴ νομίζειν αὐτὸν ἀθῷον ἔσεσθαι θεομαχεῖν ἐπιχειροῦντα ·
θεομάχος γὰρ ὁ τοῖς ἀπὸ τοῦ λόγου θεοποιηθεῖσι μαχόμενος 0 .
τελευταῖον δὲ τὸν νεώτερον ὁ Ἀντίοχος εἰς χεῖρας λαβὼν καὶ πεισθεὶς καὶ τοῦτον εἶναι ἀδελφὸν τῶν ἐν οὐδενὶ τὰς τηλικαύτας ἀλγηδόνας θεμένων καὶ τὴν αὐτὴν ἔχειν ἐκείνοις προαίρεσιν ἄλλαις ἐφόδοις ἐχρῆτο , νομίζων αὐτὸν παρακλήσεσι πεισθήσεσθαι καὶ ταῖς δι ὅρκων πιστώσεσι περὶ τοῦ πλούσιον αὐτὸν ποιήσειν καὶ μακαριστὸν μεταθέμενόν τε ἀπὸ τῶν πατρίων καὶ εἰς φίλους ἐγκαταταχθέντα καὶ χρείας βασιλικὰς ἐμπιστευθέντα .
ὡς δ οὐδὲν ἤνυε τὴν ἀρχὴν μη δὲ προσέχοντος τοῦ νεανίου ὡς ἀλλοτρίοις τῆς ἑαυτοῦ προαιρέσεως τοῖς λεγομένοις , προσκαλεσάμενος τὴν μητέρα παρῄνει γίνεσθαι τοῦ μειρακίου σύμβουλον ἐπὶ σωτηρίᾳ .
ἡ δὲ ἐπιδειξαμένη πείσειν περὶ ὧν ἤθελε τὸν υἱὸν καὶ χλευάσασα τὸν τύραννον πολλοὺς τῷ υἱῷ ἐκίνει λόγους περὶ ὑπομονῆς , ὡς τὸν νεανίαν μὴ περιμείναντα τὴν ἐπιφερομένην κόλασιν προλαβόντα προκαλέσασθαι τοὺς δημίους λέγοντα ·
τί μέλλετε καὶ βραδύνετε ;
ἀκούομεν γὰρ νόμου τοῦ δοθέντος ἀπὸ θεοῦ ·
οὐ προσιέναι δεῖ πρόσταγμα ἐναντιούμενον θείοις λόγοις .
ἀλλὰ καὶ ὡσπερεὶ βασιλεὺς ἀποφαινόμενος κατὰ τῶν ὑπ αὐτῷ δικαζομένων ἀπεφήνατο κρίσιν τὴν κατὰ τοῦ τυράννου , δικάζων μᾶλλον αὐτὸν ἤπερ δικαζόμενος 0 ·
καὶ ἔφασκεν , ὡς ἄρα ἐπὶ τοὺς οὐρανίους παῖδας ἀράμενος χεῖρας , οὐκ ἐκφεύξεται τὴν τοῦ παντοκράτορος ἐπόπτου θεοῦ κρίσιν .
ἦν δὲ τότε τὴν μητέρα τῶν τοσούτων ἰδεῖν εὐψύχως φέρουσαν διὰ τὰς ἐπὶ τὸν θεὸν ἐλπίδας τοὺς πόνους καὶ τοὺς θανάτους τῶν υἱῶν ·
δρόσοι γὰρ εὐσεβείας καὶ πνεῦμα ὁσιότητος οὐκ εἴων ἀνάπτεσθαι ἐν τοῖς σπλάγχνοις αὐτῆς τὸ μητρικὸν καὶ ἐν πολλαῖς ἀναφλεγόμενον ὡς ἐπὶ βαρυτάτοις κακοῖς πῦρ 0 .
νομίζω δὲ καὶ ταῦτα χρησιμώτατα πρὸς τὸ προκείμενον ἐπιτεμόμενος ἀπὸ τῆς γραφῆς παρατεθεῖσθαι ·
ἵν ἴδωμεν , ὅσον δύναται κατὰ τῶν τραχυτάτων πόνων καὶ τῶν βαρυτάτων βασάνων εὐσέβεια καὶ τὸ πρὸς θεὸν φίλτρον παντὸς φίλτρου καθ ὑπερβολὴν πλεῖον δυνάμενον .
τούτῳ δὲ τῷ πρὸς θεὸν φίλτρῳ ἀνθρωπίνη ἀσθένεια οὐ συμπολιτεύεται ὑπερόριος ἀφ ὅλης τῆς ψυχῆς ἐλαυνομένη καὶ οὐ δὲ κατὰ ποσὸν ἐνεργεῖν δυναμένη , ὅπου ἐστὶν ὁ οἷός τε εἰπεῖν ·
ἰσχύς μου καὶ ὕμνησίς μου ὁ κύριος καὶ πάντα ἰσχύω ἐν τῷ ἐνδυναμοῦντί με Χριστῷ Ἰησοῦ τῷ κυρίῳ ἡμῶν 0 .
ὁποῖον δ ἐστὶ τὸ μαρτύριον καὶ πόσην παῤῥησίαν ἐμποιοῦν πρὸς τὸν θεὸν , καὶ ἐντεῦθεν ἔστι καταμαθεῖν .
φιλότιμός τις ὁ ἅγιος ὢν καὶ ἀμείψασθαι θέλων τὰς φθασάσας εἰς αὐτὸν εὐεργεσίας ἀπὸ θεοῦ ζητεῖ , τί ἂν ποιήσαι τῷ κυρίῳ περὶ πάντων ὧν ἀπ αὐτοῦ εἴληφε ·
καὶ οὐδὲν ἄλλο εὑρίσκει οἱονεὶ ἰσόῤῥπον ταῖς εὐεργεσίαις δυνάμενον ἀπὸ ἀνθρώπου εὐπροαιρέτου ἀποδοθῆναι θεῷ , ὡς τὴν ἐν μαρτυρίῳ τελευτήν 0 .
γέγραπται γὰρ ἐν τῷ ἑκατοστῷ καὶ πέμπτῳ καὶ δεκάτῳ ψαλμῷ τὰ μὲν τῆς ἐπαπορήσεως οὕτως ·
τί ἀνταποδώσω τῷ κυρίῳ περὶ πάντων ὧν ἀνταπέδωκέ μοι ;
τὰ δὲ τῆς πρὸς αὐτὴν ἀπαντήσεως εἰπόντος 0 ·
τί ἀνταποδώσει τῷ κυρίῳ περὶ πάντων ὧν ἀπ αὐτοῦ εἴληφεν ὁ λέγων , οὕτως εἰρημένα ·
ποτήριον δὲ σωτηρίου ἔθος ὀνομάζεσθαι τὸ μαρτύριον , ὡς ἐν τῷ εὐαγγελίῳ εὕρομεν 0 .
ἡνίκα γὰρ μείζονος ὀρέγονται τιμῆς οἱ θέλοντες ἐκ δεξιῶν καὶ ἐξ εὐωνύμων καθεσθῆναι τῷ Ἰησοῦ ἐν τῇ βασιλείᾳ αὐτοῦ , φησὶ πρὸς αὐτοὺς ὁ κύριος ·
δύνασθε πιεῖν τὸ ποτήριον ὃ ἐγὼ πίνω ;
ποτήριον λέγων τὸ μαρτύριον 0 .
ὅπερ ἐστὶ σαφὲς καὶ ἐκ τοῦ ·
πάτερ εἰ δυνατὸν παρένεγκε τὸ ποτήριον τοῦτο ἀπ ἐμοῦ 0 ·
πλὴν οὐ τί ἐγὼ θέλω ἀλλὰ τί σύ 0 .
πλὴν μανθάνομεν ὅτι συγκαθίσει καὶ συμβασιλεύσει καὶ συνδικάσει τῷ βασιλεῖ τῶν βασιλευόντων ὁ πιὼν τὸ ποτήριον ἐκεῖνο , ὅπερ ἔπιεν ὁ Ἰησοῦς .
τοῦτ οὖν ἐστι τὸ τοῦ σωτηρίου ποτήριον , ὅπερ ὁ λαβὼν ἐπικαλέσεται τὸ ὄνομα κυρίου πᾶς δὲ ὃς ἂν ἐπικαλέσηται τὸ ὄνομα κυρίου σωθήσεται .
ἀλλὰ εἰκός τινα διὰ τό 0 ·
πάτερ , εἰ δυνατόν ἐστι , παρελθέτω ἀπ ἐμοῦ τὸ ποτήριον τοῦτο μὴ ἀκριβώσαντα τὸ βούλημα τῆς γραφῆς νομίζειν ὅτι οἱονεὶ καὶ ὁ σωτὴρ ἐδειλίασε παρὰ τὸν τοῦ πάθους καιρόν ·
ἐκείνου δὲ δειλιάσαντος , εἴποι τις ἂν , ὅτι τίς γενναῖος εἰς ἀεί 0 ;
πρῶτον δὲ πευσόμεθα τῶν ταῦτα περὶ τοῦ σωτῆρος ὑπολαμβανόντων , εἰ ἐλάττων ἦν τοῦ λέγοντος ·
κύριος φωτισμός μου καὶ σωτήρ μου , τίνα φοβηθήσομαι 0 ;
κύριος ὑπερασπιστὴς τῆς ζωῆς μου , ἀπὸ τίνος δειλιάσω 0 ;
ἐν τῷ ἐγγίζειν ἐπ ἐμὲ κακοῦντας τοῦ φαγεῖν τὰς σάρκας μου οἱ θλίβοντές με καὶ οἱ ἐχθροί μου αὐτοὶ ἠσθένησαν καὶ ἔπεσον .
ἐὰν παρατάξηται ἐπ ἐμὲ παρεμβολὴ , οὐ φοβηθήσεται ἡ καρδία μου .
ἐὰν ἐπαναστῇ ἐπ ἐμὲ πόλεμος , ἐν ταύτῃ ἐγὼ ἐλπιῶ .
τάχα δὲ οὐ δὲ ἄλλου τινός ἐστι ταῦτα ἐν τῷ προφήτῃ λεγόμενα τὰ ῥήματα ἢ τοῦ σωτῆρος διὰ τὸν ἀπὸ τοῦ πατρὸς φωτισμὸν καὶ τὴν ἀπ αὐτοῦ σωτηρίαν οὐδένα φοβουμένου καὶ διὰ τὸν ὑπερασπισμὸν , ὃν ὑπερήσπιζεν αὐτοῦ ὁ θεὸς , ἀπὸ μηδενὸς δειλιῶντος 0 .
τούτου δὲ καὶ ἡ καρδία οὐδαμῶς ἐφοβεῖτο παρατασσομένης ἐπ αὐτὸν ὅλης τῆς τοῦ σατανᾶ παρεμβο λῆς ·
ἤλπιζε δὲ καὶ ἐπὶ θεῷ πεπληρωμένη ἱερῶν δογμάτων αὐτοῦ καρδία ἐπανισταμένου αὐτῷ πολέμου .
οὐ κατὰ τὸν αὐτὸν τοίνυν ἔστι καὶ κατὰ δειλίαν λέγειν τό ·
πάτερ , εἰ δυνατόν ἐστι , παρελθέτω ἀπ ἐμοῦ τὸ ποτήριον τοῦτο καὶ ἀπὸ ἀνδρείας φάσκειν ·
μή ποτ οὖν λανθάνῃ τι ἡμᾶς ἐν τῷ τόπῳ , καὶ ἐπιστήσεις τῷ παρὰ τοῖς τρισὶν εἰρημένῳ τῷ δεικτικῷ τοῦ ποτηρίου .
ὁ μὲν γὰρ ἀνέγραψε λέγοντα τὸν κύριον ·
πάτερ , εἰ δυνατόν ἐστι , παρελθέτω ἀπ ἐμοῦ τὸ ποτήριον τοῦτο , ὁ δὲ 0 ·
πάτερ , εἰ βούλει , παρένεγκε τὸ ποτήριον τοῦτο ἀπ ἐμοῦ , ὁ δὲ 0 ·
ἀββᾶ ὁ πατὴρ , δυνατά σοι πάντα 0 ·
παρένεγκε τὸ ποτήριον τοῦτο ἀπ ἐμοῦ .
ὅρα τοίνυν εἰ δύνασαι , παντὸς μαρτυρίου τοῦ καθ ὁποιανοῦν πρόφασιν ἐξόδου ἀποτελουμένου ποτηρίου καλουμένου , φάσκειν ὅτι οὐ τὸ γένος τοῦ μαρτυρίου παρῃτεῖτο ὁ λέγων ·
παρελθέτω ἀπ ἐμοῦ τὸ ποτήριον τοῦτο  ἔφασκε γὰρ ἄν ·
παρελθέτω ἀπ ἐμοῦ τὸ ποτήριον  ἀλλὰ τάχα τὸ εἶδος τόδε 0 .
καὶ πρόσχες εἰ δυνατὸν ἐνορῶντα τὸν σωτῆρα τοῖς εἴδεσιν , ἵν οὕτως ὀνομάσω , τῶν ποτηρίων καὶ τοῖς δι ἕκαστον γενομένοις ἂν , καὶ καταλαμβάνοντα μετά τινος βαθυτάτης σοφίας τὰς διαφορὰς τόδε τὸ εἶδος τῆς ἐξόδου παραιτεῖσθαι τοῦ μαρτυρίου ἄλλο δὲ τάχα βαρύτερον αἰτεῖν λεληθότως , ἵνα καθολικώτερόν τι καὶ ἐπὶ πλείους φθάνον εὐεργέτημα ἀνυσθῇ δι ἑτέρου ποτηρίου 0 ·
ὅπερ οὐδέπω ἦν θέλημα τοῦ πατρὸς γενέσθαι , σοφώτερον παρὰ τὸ βούλημα τοῦ υἱοῦ καὶ παρ ὃ ἑώρα ὁ σωτὴρ ὁδῷ καὶ τάξει οἰκονομοῦντος τὰ πράγματα 0 .
σαφῶς δὲ ἐν τὸ τοῦ σωτηρίου ποτήριον ὁ τῶν μαρτύρων ἐστὶ θάνατος .
διόπερ τῷ 0 ·
ποτήριον σωτηρίου λήψομαι καὶ τὸ ὄνομα κυρίου ἐπικαλέσομαι ἐπιφέρεται τό ·
τίμιος ἐναντίον κυρίου ὁ θάνατος τῶν ὁσίων αὐτοῦ 0 .
τίμιος τοίνυν ἡμῖν ἐπέρχεται θάνατος ὡς ὁσίοις τοῦ θεοῦ καὶ οὐκ ἀναξίοις οὐκ ἐν τῷ κοινὸν , ἵν οὕτως ὀνομάσω , καὶ ἀργὸν θεοσεβείας θάνατον ἀποθανεῖν ἀλλά τινα ἐξαίρετον , τὸν διὰ χριστιανισμὸν καὶ εὐσέβειαν καὶ ὁσιότητα 0 .
ὑπομνησθῶμεν δὲ καὶ ὧν ἡμαρτήκαμεν , καὶ ὅτι οὐκ ἔστιν ἄφεσιν ἁμαρτημάτων χωρὶς βαπτίσματος λαβεῖν , καὶ ὅτι οὐκ ἔστι δυνατὸν κατὰ τοὺς εὐαγγελικοὺς νόμους αὖθις βαπτίσασθαι ὕδατι καὶ πνεύματι εἰς ἄφεσιν ἁμαρτημάτων , καὶ ὅτι βάπτισμα ἡμῖν δίδοται τὸ τοῦ μαρτυρίου ·
οὕτω γὰρ ὠνόμασται , ὡς δῆλον ἐκ τοῦ ἐπιφέρεσθαι μὲν τῷ 0 ·
ἢ τὸ βάπτισμα ὃ ἐγὼ βαπτίζομαι βαπτισθῆναι 0 ;
ἀλλαχοῦ δὲ εἴρηται ·
βάπτισμα δὲ ἔχω βαπτισθῆναι , καὶ πῶς συνέχομαι ἕως ὅτου τελεσθῇ .
καὶ ἐπίστησον εἰ τὸ κατὰ τὸ μαρτύριον βάπτισμα , ὥσπερ τὸ τοῦ σωτῆρος καθάρσιον γέγονε τῷ κόσμῳ , καὶ αὐτὸ ἐπὶ πολλῶν θεραπείᾳ καθαιρομένων γίνεται 0 .
ὡς γὰρ οἱ τῷ κατὰ τὸν Μωϋσέως νόμον θυσιαστηρίῳ προσεδρεύοντες διακονεῖν ἐδόκουν δι αἵματος τράγων καὶ ταύρων ἄφεσιν ἁμαρτημάτων ἐκείνοις , οὕτως αἱ ψυχαὶ τῶν πεπελεκισμένων ἕνεκεν τῆς μαρτυρίας Ἰησοῦ , μὴ μάτην τῷ ἐν οὐρανοῖς θυσιαστηρίῳ παρεδρεύουσαι , διακονοῦσι τοῖς εὐχομένοις ἄφεσιν ἁμαρτημάτων .
ἅμα δὲ καὶ γινώσκομεν ὅτι , ὥσπερ ὁ ἀρχιερεὺς θυσίαν ἑαυτὸν προσήνεγκεν Ἰησοῦς ὁ Χριστὸς , οὕτως οἱ ἱερεῖς , ὧν ἐστιν ἀρχιερεὺς , θυσίαν ἑαυτοὺς προσφέρουσι ·
δι ἣν ὡς παρὰ οἰκείῳ τόπῳ ὁρῶνται τῷ θυσιαστηρίῳ .
ἀλλὰ τῶν ἱερέων οἱ μὲν ἄμωμοι καὶ ἀμώμους προσφέροντες θυσίας ἐθεράπευον τὸ θεῖον , οἱ δὲ μεμωμημένοι μώμοις , οὓς ἀνέγραψε Μωϋσῆς ἐν τῷ , ἐξωρίζοντο ἀπὸ τοῦ θυσιαστηρίου .
τίς δὲ ὁ ἄμωμος ἱερεὺς ἄμωμον ἱερεῖον προσφέρων ἢ ὁ κρατῶν τῆς ὁμολογίας καὶ πληρῶν πάντα ἀριθμὸν , ὃν ἀπαιτεῖ ὁ τοῦ μαρτυρίου λόγος 0 ;
περὶ οὗ ἐν τοῖς ἀνωτέρω προειρήκαμεν .
μὴ θαυμάζωμεν δὲ εἰ τὴν τηλικαύτην τῶν μαρτύρων μακαριότητα , ἐσομένην ἐν βαθείᾳ εἰρήνῃ καὶ γαλήνῃ καὶ εὐδίᾳ , δεῖ ἄρξασθαι ἀπό τινος νομιζομένου σκυθρωποτέρου καὶ , ἵν οὕτως ὀνομάσω , χειμερινοῦ καταστήματος .
πρότερον γὰρ τὴν στενὴν καὶ τεθλιμμένην ὁδεύοντα ἐν χειμῶνι δεήσει ἐπιδείξασθαι ἣν ἐκτήσατο ἕκαστος τῶν μακαρίων κυβέρνησιν , ἵνα μετὰ ταῦτα γένηται τὸ ἐν τῷ πρὸς τὴν τὸν χειμῶνα διανηξαμένην νύμφην λεγόμενον ·
ἀποκρίνεται γάρ φησιν ἀδελφιδός μου καὶ λέγει μοι ·
ἀνάστα , ἐλθὲ ἡ πλησίον μου , καλή μου , περιστερά μου .
ὅτι ἰδοὺ ὁ χειμὼν παρῆλθεν , ὁ ὑετὸς ἀπῆλθεν , ἐπορεύθη ἑαυτῷ .
καὶ ὑμεῖς ἔτι μέμνησθε ὅτι οὐκ ἄλλως ἔστιν ἀκοῦσαι τό ·
ὁ χειμὼν παρῆλθεν , ἐὰν μὴ τὸν παρόντα χειμῶνα ἐῤῥωμένως καὶ εὐτόνως ἀγωνίσησθε .
μετὰ δὲ τὸ παρελθεῖν τὸν χειμῶνα καὶ τὸν ὑετὸν ἀπελθεῖν καὶ πορευθῆναι ἑαυτῷ τὰ ἄνθη ὀφθήσεται ·
πεφυτευμένοι γὰρ ἐν τῷ οἴκῳ τοῦ κυρίου ἐν ταῖς αὐλαῖς τοῦ θεοῦ ἡμῶν ἐξανθήσουσι .
καὶ τοῦτο δὲ γινώσκομεν , ὅτι πεισθέντας ἡμᾶς ὑπὸ τοῦ Ἰησοῦ καταλιπεῖν τὰ εἴδωλα καὶ τὴν πολύθεον ἀθεότητα πεῖσαι μὲν ὁ ἐχθρὸς οὐ δύναται πρὸς τὸ εἰδωλολατρεῖν βιάσασθαι δὲ βούλεται ·
καὶ διὰ τοῦτο καθ ὧν λαμβάνει ἐξουσίαν ἐνεργεῖ τοιαῦτα καὶ ἤτοι μάρτυρας ἢ εἰδωλολάτρας ποιήσει τοὺς πειραζομένους .
πολλάκις δὲ καὶ νῦν λέγει ·
ταῦτά σοι πάντα δώσω , ἐὰν πεσὼν προσκυνήσῃς μοι .
προσέχωμεν οὖν , μή ποτε εἰδωλολατρήσωμεν καὶ τοῖς δαιμονίοις ἑαυτοὺς ὑποτάξωμεν ·
τὰ γὰρ εἴδωλα τῶν ἐθνῶν δαιμόνια 0 .
οἷον δέ ἐστι τὸ καταλιπόντα τὸν χρηστὸν Χριστοῦ ζυγὸν καὶ τὸ ἐλαφρὸν αὐτοῦ φορτίον πάλιν ἑαυτὸν ὑποβαλεῖν ζυγῷ δαιμόνων καὶ φορτίον βαστάξαι βαρυτάτης ἁμαρτίας μετὰ τὸ ἐγνωκέναι ἡμᾶς ὅτι σποδὸς ἡ καρδία τῶν εἰδώλοις λατρευόντων καὶ πηλοῦ ἀτιμότερος ὁ βίος αὐτῶν καὶ μετὰ τὸ εἰρηκέναι ἡμᾶς 0 1 ·
ὡς ψευδῆ ἐκτήσαντο οἱ πατέρες ἡμῶν εἴδωλα , καὶ οὐκ ἔστιν ἐν αὐτοῖς ὑετίζων .
Οὐ πάλαι μόνον ἵστη τὴν χρυσῆν εἰκόνα Ναβουχοδονόσορ οὐ δὲ τότε μόνον ἠπείλει τῷ Ἀνανίᾳ καὶ Ἀζαρίᾳ καὶ Μισαὴλ , εἰ μὴ προσκυνήσαιεν , ἐμβαλεῖν αὐτοὺς εἰς τὴν κάμινον τοῦ πυρὸς , ἀλλὰ καὶ νῦν ὁ Ναβουχοδονόσορ τὰ αὐτὰ λέγει ἡμῖν τοῖς περατικοῖς καὶ ἀληθινοῖς Ἑβραίοις .
ἀλλ ἡμεῖς ἵνα δρόσου οὐρανίου πειραθῶμεν σβεννυούσης πᾶν πῦρ ἀφ ἡμῶν καὶ καταψυχούσης ἡμῶν τὸ ἡγεμονικὸν , τοὺς ἱεροὺς ἐκείνους μιμησώμεθα , μή ποτε καὶ νῦν ὁ Ἀμὰν θέλῃ τοὺς Μαρδοχαίους ὑμᾶς προσκυνῆσαι αὐτῷ , ἀλλ ὑμεῖς εἴπατε ·
οὐ θήσω δόξαν ἀνθρώπων ὑπεράνω δόξης θεοῦ Ἰσραήλ .
τὸν Βὴλ τῷ λόγῳ τοῦ θεοῦ καταστρέψωμεν καὶ τὸν δράκοντα μετὰ τοῦ Δανιὴλ ἀποκτείνωμεν , ἵνα στόμασι λεόντων πλησιάζοντες μηδὲν ἀπ αὐτῶν παθεῖν δυνηθῶμεν μόνων τῶν αἰτίων ἡμῖν τοῦ παρόντος ἀγῶνος καταβρωθησομένων ὑπὸ τῶν ἡμᾶς μὴ δυναμένων καταπιεῖν λεόντων .
κρατῶμεν ὅτι ἐν τοῖς ἀνδραγαθήμασι τοῦ Ἰὼβ εἴρηται καὶ τό ·
ἐπιθεὶς τὴν χεῖρά μου ἐπὶ στόματί μου ἐφίλησα , καὶ τοῦτό μοι ἄρα ἀνομία ἡ μεγίστη λογισθείη ·
εἰκὸς δὲ ὅτι ἐπιτάξουσιν ἡμῶν τὴν χεῖρα ἐπιθεῖναι τῷ στόματι καὶ φιλῆσαι 0 .
καὶ τοῦτο δὲ παρατηρήσωμεν , ὅτι οὐκ ἐν τοῖς πρὸς τοὺς πολλοὺς λόγοις τὰ περὶ μαρτυρίου προφητεύεται ὑπὸ τοῦ σωτῆρος ἀλλ ἐν τοῖς πρὸς τοὺς ἀποστόλους .
προειρημένου γὰρ τοῦ 0 ·
τούτους τοὺς δώδεκα ἀπέστειλεν ὁ Ἰησοῦς παραγγείλας αὐτοῖς ·
εἰς ὁδὸν ἐθνῶν μὴ ἀπέλθητε καὶ τὰ ἑξῆς , ἐπιφέρεται τό ·
προσέχετε ἀπὸ τῶν ἀνθρώπων ·
παραδώσουσι γὰρ ὑμᾶς εἰς συνέδρια , καὶ ἐν ταῖς συναγωγαῖς αὐτῶν μαστιγώσουσιν ὑμᾶς ·
καὶ ἐπὶ ἡγεμόνας καὶ βασιλεῖς ἀχθήσεσθε ἕνεκεν ἐμοῦ , εἰς μαρτύριον αὐτοῖς καὶ τοῖς ἔθνεσιν .
ὅταν δὲ παραδῶσιν ὑμᾶς , μὴ μεριμνήσητε , πῶς ἢ τί λαλήσητε ·
δοθήσεται γὰρ ὑμῖν ἐν ἐκείνῃ τῇ ὥρᾳ τί λαλήσητε ·
οὐ γὰρ ὑμεῖς ἐστε οἱ λαλοῦντες , ἀλλὰ τὸ πνεῦμα τοῦ πατρὸς τὸ λαλοῦν ἐν ὑμῖν .
παραδώσει δὲ ἀδελφὸς ἀδελφὸν εἰς θάνατον καὶ πατὴρ τέκνον , καὶ ἐπαναστήσονται τέκνα ἐπὶ γονεῖς καὶ θανατώσουσιν αὐτούς .
καὶ ἔσεσθε μισούμενοι ὑπὸ πάντων διὰ τὸ ὄνομά μου .
ὁ δὲ ὑπομείνας εἰς τέλος , οὗτος σωθήσεται .
ὅταν δὲ διώκωσιν ὑμᾶς ἐν τῇ πόλει ταύτῃ , φεύγετε εἰς τὴν ἑτέραν , κ ἂν ἐκ ταύτης διώκωσιν , φεύγετε εἰς τὴν ἄλλην ·
ἀμὴν γὰρ λέγω ὑμῖν .
οὐ μὴ τελέσητε τὰς πόλεις τοῦ Ἰσραὴλ , ἕως ἂν ἔλθῃ ὁ υἱὸς τοῦ ἀνθρώπου .
καὶ ὁ δὲ τοιαῦτα ἀναγράφει ·
ὅταν δὲ φέρωσιν ὑμᾶς ἐπὶ τὰς συναγωγὰς καὶ τὰς ἀρχὰς καὶ τὰς ἐξουσίας , μὴ μεριμνήσητε , πῶς ἀπολογήσησθε ἢ τί εἴπητε ·
τὸ γὰρ ἅγιον πνεῦμα διδάξει ὑμᾶς ἐν αὐτῇ τῇ ὥρᾳ ἃ δεῖ εἰπεῖν .
θέσθε οὖν ἐν ταῖς καρδίαις ὑμῶν μὴ μελετᾶν ἀπολογηθῆναι ·
ἐγὼ γὰρ δώσω ὑμῖν στόμα καὶ σοφίαν , ᾗ οὐ δυνήσονται ἀντιστῆναι ἢ ἀντειπεῖν πάντες οἱ ἀντικείμενοι ὑμῖν .
παραδοθήσεσθε δὲ καὶ ὑπὸ γονέων καὶ ἀδελφῶν καὶ συγγενῶν καὶ φίλων , καὶ θανατώσουσιν ἐξ ὑμῶν , καὶ ἔσεσθε μισούμενοι ὑπὸ πάντων διὰ τὸ ὄνομά μου .
καὶ θρὶξ ἐκ τῆς κεφαλῆς ὑμῶν οὐ μὴ ἀπόληται ·
ἐν τῇ ὑπομονῇ ὑμῶν κτήσασθε τὰς ψυχὰς ὑμῶν .
τοιαῦτα δὲ καὶ ὁ φησίν 0 ·
ὅταν δὲ ἄγωσιν ὑμᾶς παραδιδόντες , μὴ προμεριμνᾶτε μη δὲ προμελετᾶτε τί λαλήσητε , ἀλλ ὃ ἐὰν δοθῇ ὑμῖν ἐκείνῃ τῇ ὥρᾳ , ἐκεῖνο λαλεῖτε ·
οὐ γάρ ἐστε ὑμεῖς οἱ λαλοῦντες ἀλλὰ τὸ πνεῦμα τὸ ἅγιον .
καὶ ἔσεσθε μισούμενοι ὑπὸ πάντων διὰ τὸ ὄνομά μου ·
καὶ ταῦτα δὲ παρὰ τῷ ἐπὶ μαρτύριον προτρεπόμενα οὐ πρὸς ἄλλους ἢ τοὺς δώδεκα εἴρηται 0 ·
ὧν ἀκούειν καὶ ἡμᾶς δεήσει ἐν τῷ ἀκούειν ἐσομένους ἀδελφοὺς τῶν ἀκουσάντων ἀποστόλων καὶ ἀποστόλοις συγκαταριθμησομένους .
τὰ δὲ ῥητὰ οὕτως ἔχει ·
μὴ φοβηθῆτε ἀπὸ τῶν ἀποκτεννόντων τὸ σῶμα , τὴν δὲ ψυχὴν μὴ δυναμένων ἀποκτεῖναι ·
καὶ ἑξῆς τούτοις διδάσκει ἡμᾶς ὁ κύριος , ὡς οὐκ ἄνευ προνοίας ἔρχεταί τις ἐπὶ τὸν τοῦ μαρτυρίου ἀγῶνα .
λέγεται γάρ ·
οὐχὶ δύο στρουθία ἀσσαρίου πωλεῖται ;
καὶ ἓν ἐξ αὐτῶν οὐ πεσεῖται εἰς τὴν γῆν ἄνευ τοῦ πατρὸς τοῦ ἐν τοῖς οὐρανοῖς .
ὑμῶν δὲ αἱ τρίχες τῆς κεφαλῆς πᾶσαι ἠριθμημέναι εἰσί .
μὴ οὖν φοβεῖσθε ·
πολλῶν στρουθίων διαφέρετε ὑμεῖς .
πᾶς οὖν ὅστις ὁμολογήσει ἐν ἐμοὶ ἔμπροσθεν τῶν ἀνθρώπων , ὁμολογήσω κ ἀγὼ ἐν αὐτῷ ἔμπροσθεν τοῦ πατρός μου τοῦ ἐν οὐρανοῖς ·
ὅστις δ ἂν ἀπαρνήσηταί με ἔμπροσθεν τῶν ἀνθρώπων , ἀπαρνήσομαι αὐτὸν κ ἀγὼ ἔμπροσθεν τοῦ πατρός μου τοῦ ἐν οὐρανοῖς .
ἰσοδυναμεῖ δὲ τούτοις τὰ παρὰ τῷ ·
ταῦτα δὲ λέγω ὑμῖν τοῖς φίλοις μου , μὴ φοβηθῆτε ἀπὸ τῶν ἀποκτεννόντων τὸ σῶμα καὶ μετὰ ταῦτα μὴ ἐχόντων περισσότερόν τι ποιῆσαι .
ὑποδείξω δὲ ὑμῖν τίνα φοβηθῆτε ·
φοβήθητε τὸν μετὰ τὸ ἀποκτεῖναι ἔχοντα ἐξουσίαν ἐμβαλεῖν εἰς γέενναν .
ναὶ λέγω ὑμῖν , τοῦτον φοβήθητε .
οὐχὶ πέντε στρουθία δύο ἀσσαρίων πωλεῖται ;
καὶ ἓν ἐξ αὐτῶν οὐκ ἔστιν ἐπιλελησμένον ἐνώπιον τοῦ θεοῦ .
ἀλλὰ καὶ αἱ τρίχες τῆς κεφαλῆς ὑμῶν πᾶσαι ἠρίθμηνται .
μὴ οὖν φοβηθῆτε ·
πολλῶν στρουθίων διαφέρετε .
λέγω δὲ ὑμῖν ·
πᾶς ὃς ἂν ὁμολογήσῃ ἐν ἐμοὶ ἔμπροσθεν τῶν ἀνθρώπων , καὶ ὁ υἱὸς τοῦ ἀνθρώπου ὁμολογήσει ἐν αὐτῷ ἔμπροσθεν τῶν ἀγγέλων τοῦ θεοῦ ·
ὁ δὲ ἀρνησάμενός με ἐνώπιον τῶν ἀνθρώπων ἀπαρνηθήσεται ἐνώπιον τῶν ἀγγέλων τοῦ θεοῦ .
καὶ ἐν ἄλλῳ τόπῳ 0 ·
ὃς γὰρ ἂν αἰσχυνθῇ με καὶ τοὺς ἐμοὺς λόγους , τοῦτον ὁ υἱὸς τοῦ ἀνθρώπου ἐπαισχυνθήσεται , ὅταν ἔλθῃ ἐν τῇ δόξῃ αὐτοῦ καὶ τοῦ πατρὸς καὶ τῶν ἁγίων ἀγγέλων .
τούτῳ δὲ παραπλήσιον καὶ ὁ τοιοῦτον ἀνέγραψεν ·
ὃς γὰρ ἂν ἐπαισχυνθῇ με καὶ τοὺς ἐμοὺς λόγους ἐν τῇ γενεᾷ τῇ μοιχαλίδι καὶ ἁμαρτωλῷ , καὶ ὁ υἱὸς τοῦ ἀνθρώπου ἐπαισχυνθήσεται αὐτὸν , ὅταν ἔλθῃ ἐν τῇ δόξῃ τοῦ πατρὸς μετὰ τῶν ἀγγέλων τῶν ἁγίων .
οἱ ἀναιροῦντες οὖν ἡμᾶς σώματος ζωὴν ἀποκτέννουσι ·
τοιοῦτον γάρ ἐστι τό ·
μὴ φοβηθῆτε ἀπὸ τῶν ἀποκτεννόντων τὸ σῶμα , αὐταῖς λέξεσιν ὑπὸ καὶ εἰρημένον .
καὶ μετὰ τὸ ἀποκτεῖναί γε τὸ σῶμα , κ ἂν θέλωσιν , οὐ δύνανται τὴν ψυχὴν ἀποκτεῖναι ·
ἀλλ οὐ δὲ ἔχουσι περισσότερόν τι ποιῆσαι .
πῶς γὰρ δυνατὸν ἀναιρεθῆναι ψυχὴν ὑπ αὐτῆς τῆς ὁμολογίας ζωοποιηθεῖσαν 0 ;
ἀντιμαρτυροῦντος αὐτῇ τοῦ προτρεπομένου ἡμᾶς ἐπὶ τὸ μαρτύριον ἐν τῷ καὶ τοῦ παιδὸς αὐτοῦ , ἔνθα γέγραπται ·
γένεσθέ μοι μάρτυρες , κ ἀγὼ μάρτυς , λέγει κύριος ὁ θεὸς , καὶ ὁ παῖς ὃν ἐξελεξάμην .
καὶ τοῦτο δὲ τήρει , ὅτι οὐ δούλοις τοῦ Ἰησοῦ ἀλλὰ φίλοις αὐτοῦ δέδοται ἐντολὴ ἥδε ·
μὴ φοβηθῆτε ἀπὸ τῶν ἀποκτεννόντων τὸ σῶμα καὶ μετὰ ταῦτα μὴ ἐχόντων περισσότερόν τι ποιῆσαι .
φοβητέον τοίνυν τὸν δυνάμενον καὶ ψυχὴν καὶ σῶμα ἀπολέσαι ἐν γεέννῃ .
οὗτος γὰρ μόνος μετὰ τὸ ἀποκτεῖναι ἔχει ἐξουσίαν ἐμβαλεῖν εἰς γέενναν .
καὶ ἐμβαλεῖ γε τοὺς φοβηθέντας ἀπὸ τῶν ἀποκτεννόντων τὸ σῶμα καὶ τοὺς μὴ φοβηθέντας τὸν δυνάμενον καὶ ψυχὴν καὶ σῶμα ἀπολέσαι ἐν γεέννῃ καὶ τὸν μετὰ τὸ ἀποκτεῖναι ἔχοντα ἐξουσίαν ἐμβαλεῖν εἰς γέενναν .
εἴ τινος δὲ ἄλλου τῆς κεφαλῆς αἱ τρίχες ἠριθμημέναι εἰσὶ , κ ἀκείνοις δηλονότι τοῖς διὰ τὸν Ἰησοῦν ἀποτεμνομένοις , ὁμολογήσομεν ἐν τῷ υἱῷ τοῦ θεοῦ καὶ τῶν ἀνθρώπων καὶ οὐ θεῶν ἔμπροσθεν 0 ·
ἵν ἡμᾶς ἀμείψηται ὁ ὁμολογηθεὶς , ὁμολογήσας ἡμᾶς ἔμπροσθεν τοῦ θεοῦ καὶ πατρὸς ἑαυτοῦ καὶ ὁμολογήσας τὸν ὁμολογήσαντα αὐτὸν ἐπὶ γῆς αὐτὸς ἐν οὐρανοῖς 0 .
τίς δ  ἂν λογισάμενος τὰ τοιαῦτα οὐκ ἐπιφθέγξεται τὸ ἀποστολικὸν ἐκεῖνο ·
ὅτι οὐκ ἄξια τὰ παθήματα τοῦ νῦν καιροῦ πρὸς τὴν μέλλουσαν δόξαν ἀποκαλυφθῆναι εἰς ἡμᾶς 0 .
πῶς γὰρ οὐ πολλῷ μείζων ὁμολογίας τῆς ἔμπροσθεν ἀνθρώπων ἡ ἔμπροσθεν τοῦ πατρὸς ὁμολογία 0 1 ;
πῶς δ  οὐ καθ ὑπερβολὴν ὑπερέχουσα τῆς ἐπὶ γῆς ὁμολογίας , ἣν οἱ μάρτυρες ὁμολογοῦσι τὸν υἱὸν τοῦ θεοῦ , ἡ ἐν οὐρανοῖς τοῦ ὁμολογηθέντος ὁμολογία 0 1 ;
λογισάμενος δέ τις ἀρνήσασθαι ἔμπροσθεν τῶν ἀνθρώπων ὑπομιμνησκέσθω τοῦ ἀψευδῶς εἰπόντος ·
ἀπαρνήσομαι κ ἀγὼ αὐτὸν ἔμπροσθεν τοῦ πατρός μου τοῦ ἐν τοῖς οὐρανοῖς .
ἐπεὶ δὲ ὁ μὲν ἀνέγραψεν ·
ὁμολογήσω κ ἀγὼ ἐν αὐτῷ ἔμπροσθεν τοῦ πατρός μου τοῦ ἐν οὐρανοῖς , ὁ δὲ ·
καὶ ὁ υἱὸς τοῦ ἀνθρώπου ὁμολογήσει ἐν αὐτῷ ἔμπροσθεν τῶν ἀγγέλων τοῦ θεοῦ , ἐφίστημι , μή ποτε ὁ μὲν πάσης κτίσεως πρωτότοκος , ἡ εἰκὼν τοῦ ἀοράτου θεοῦ , ὁμολογήσῃ τὸν ὁμολογήσαντα ἔμπροσθεν τοῦ ἐν τοῖς οὐρανοῖς πατρὸς , ὁ δὲ γενόμενος ἐκ σπέρματος Δαυὶδ κατὰ σάρκα καὶ διὰ τοῦτο υἱὸς ἀνθρώπου τυγχάνων καὶ γενόμενος ἐκ γυναικὸς καὶ αὐτῆς οὔσης ἀνθρώπου καὶ διὰ τοῦτο χρηματίζων υἱὸς ἀνθρώπου , ὅσπερ νοεῖται ὁ κατὰ τὸν Ἰησοῦν ἄνθρωπος , ὁμολογήσῃ τοὺς ὁμολογήσαντας ἔμπροσθεν τῶν ἀγγέλων τοῦ θεοῦ .
τὸ δ ἀνάλογον καὶ περὶ τῶν ἀρνησαμένων ἀποδοτέον .
ἔτι δὲ καὶ τοῦτο θεωρητέον , ὅτι ὁ μὲν ὁμολογῶν ἐν τῷ υἱῷ ἔμπροσθεν τῶν ἀνθρώπων τὸ ὅσον ἐφ ἑαυτῷ συνίστησι χριστιανισμὸν καὶ τὸν πατέρα τοῦ χριστιανισμοῦ τούτου ἐφ ὧν ὁμολογεῖ ·
ὁ δὲ ὁμολογούμενος ὑπὸ τοῦ πάσης κτίσεως πρωτοτόκου καὶ τοῦ υἱοῦ τοῦ ἀνθρώπου συνίσταται διὰ τῆς τοῦ υἱοῦ τοῦ θεοῦ καὶ τοῦ υἱοῦ τοῦ ἀνθρώπου ὁμολογίας τῷ ἐν τοῖς οὐρανοῖς πατρὶ καὶ τοῖς ἀγγέλοις τοῦ θεοῦ .
εἴπερ δὲ οὐχ ὁ αὑτὸν συνιστάνων , ἐκεῖνός ἐστι δόκιμος , ἀλλὰ ὃν ὁ κύριος συνίστησι , πῶς οὐ χρὴ νομίζειν εἶναι δόκιμον τὸν ἄξιον κριθέντα τῆς πρὸς τὸν ἐν οὐρανοῖς πατέρα καὶ τῆς πρὸς τοὺς ἀγγέλους τοῦ θεοῦ συστάσεως ;
εἰ δὲ δόκιμος οὗτος καὶ οἱ παραπλήσιοι αὐτῷ , οὓς ὡς χρυσὸν ἐν χωνευτηρίῳ ταῖς βασάνοις καὶ ταῖς ἐξετάσεσιν ἐδοκίμασεν ὁ κύριος καὶ ὡς ὁλοκάρπωμα θυσίας προσεδέξατο , τί χρὴ λέγειν περὶ τῶν ἐλεγχθέντων ἐν τῇ καμίνῳ τοῦ πειρασμοῦ καὶ ἀρνησαμένων , οὓς ὡς ἀδοκίμους ἀρνεῖται ἔμπροσθεν τοῦ ἐν τοῖς οὐρανοῖς πατρὸς καὶ ἐνώπιον τῶν ἀγγέλων τοῦ θεοῦ ὁ τὸν ἄξιον ἀρνήσεως ἀρνούμενος 0 ;
καὶ οὐ μόνον γε πρὸς τὸ μὴ ἀρνήσασθαι ἀγωνιστέον ἀλλὰ καὶ πρὸς τὸ μη δὲ τὴν ἀρχὴν αἰσχυνθῆναι νομιζόμενον παρὰ τοῖς ἀλλοτρίοις θεοῦ αἰσχύνης ἄξια πάσχειν ·
καὶ μάλιστα εἰ δοξασθεὶς καὶ ἀποδεχθεὶς ὑπὸ πλείστων ὅσων πόλεων νῦν ὡσπερεὶ πομπεύεις αἴρων τὸν σταυρὸν τοῦ Ἰησοῦ , ἱερὲ Ἀμβρόσιε , καὶ ἀκολουθῶν αὐτῷ προσάγοντί σε ἐπὶ ἡγεμόνας καὶ βασιλεῖς , ἵνα αὐτός σοι συμπορευθεὶς αὐτός σοι καὶ δῷ στόμα καὶ σοφίαν καὶ σοὶ τῷ συναγωνιστῇ αὐτοῦ , Πρωτόκτητε , καὶ συμμαρτυροῦσιν ὑμῖν τοῖς ἀναπληροῦσι τὰ ὑστερήματα τῶν παθημάτων τοῦ Χριστοῦ , καὶ σὺν ὑμῖν γένηται ἐπὶ τὸν παράδεισον τοῦ θεοῦ ὑποδεικνὺς , πῶς ἂν διοδεύσητέ τε τὰ χερουβὶμ καὶ τὴν φλογίνην ῥομφαίαν , τὴν στρεφομένην καὶ φυλάσσουσαν τὴν ὁδὸν τοῦ ξύλου τῆς ζωῆς 0 .
ταῦτα γὰρ ἀμφότερα εἰ καὶ φυλάσσει τὴν ὁδὸν τοῦ ξύλου τῆς ζωῆς , φυλάσσει , ἵνα μηδεὶς ἀνάξιος ἐπιτραπῇ αὐτὴν διελθὼν ἐλθεῖν ἐπὶ τὸ ξύλον τῆς ζωῆς .
ἡ μὲν γὰρ φλογίνη ῥομφαία καθέξει τοὺς ἐποικοδομήσαντας τῷ κειμένῳ θεμελίῳ Ἰησοῦ Χριστῷ ξύλα ἢ χόρτον ἢ καλάμην καὶ τὸ εὐκαυστότατον καὶ ἐπὶ πλεῖον καιόμενον ξύλον τῆς , ἵν οὕτως ὀνομάσω , ἀρνήσεως ·
τὰ δὲ χερουβὶμ τοὺς οὐ πεφυκότας κρατεῖσθαι ὑπὸ τῆς φλογίνης ῥομφαίας τῷ μηδὲν συγγενὲς αὐτῇ ᾠκοδομηκέναι παραλαβόντα παραπέμψει ἐπὶ τὸ τῆς ζωῆς ξύλον καὶ πάντα ἃ ἐφύτευσεν ὁ θεὸς ἐν ταῖς ἀνατολαῖς καὶ ἐξανέτειλεν ἐκ τῆς γῆς .
ἰησοῦ δὲ συνοδεύοντος ὑμῖν ἐπὶ τὸν παράδεισον καταφρονήσατε τοῦ ὄφεως νενικημένου καὶ συντριβέντος ὑπὸ τοὺς Ἰησοῦ πόδας καὶ δι αὐτοῦ καὶ ὑπὸ τοὺς ὑμετέρους , δεδωκότος ὑμῖν ἐξουσίαν πατεῖν ἐπάνω ὄφεων καὶ σκορπίων καὶ ἐπὶ πᾶσαν τὴν δύναμιν τοῦ ἐχθροῦ , ἵνα μηδὲν ὑμᾶς αὐτῶν ἀδικήσῃ .
Οὔτ  οὖν ἀρνητέον τὸν υἱὸν τοῦ θεοῦ οὔ τ ἐπαισχυντέον αὐτὸν ἢ τοὺς οἰκείους αὐτοῦ ἢ τοὺς λόγους αὐτοῦ , ἀλλ ἀκουστέον τοῦδε ·
ὅστις δ ἂν ἀπαρνήσηταί με ἔμπροσθεν τῶν ἀνθρώπων , ἀπαρνήσομαι κ ἀγὼ αὐτὸν ἔμπροσθεν τοῦ πατρός μου τοῦ ἐν τοῖς οὐρανοῖς , καὶ τοῦ ·
ὃς γὰρ ἂν ἐπαισχυνθῇ με καὶ τοὺς ἐμοὺς , τοῦτον ὁ υἱὸς τοῦ ἀνθρώπου ἐπαισχυνθήσεται , ὅταν ἔλθῃ ἐν τῇ δόξῃ αὐτοῦ καὶ τοῦ πατρὸς καὶ τῶν ἁγίων ἀγγέλων , καὶ τοῦ ·